《水调歌头 送侯叔岱之彭城》
清代·陈维崧

酒罢忽不乐，结束挽强弓。彭城此去苍莽，水蓼满陂红。

戏马台边骋望，下有河流似弩，混混尽鱼龙。吾意欲起舞，屈指几英雄。

斜阳恨，关山影，一杯中。袁曹刘项，付与烟草没孤鸿。

莫管千秋閒事，休误一生作达，笳吹竞西风。盼盼去已久，明月小楼空。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。